GiliGold/VAD_KnessetCorpus huggingface dataset:
משה גפני: אני רוצה הודעה פורמאלית כי הסיכום היה ואני אומר לך שהיה סיכום עם אייל אפשטיין והיה סיכום כאן בוועדה שישפו את הסולר למקוואות דרך קבע, כמו שעשו עם הגופים האחרים.
אורי אריאל: אני מבקש עוד הבהרה אחת, וזאת בקשת הוועדה, שזה ייכנס לתקנה.
אורי אריאל: יש תקנה שהיא נמצאת על אפס.
אורי אריאל: יש לכם המון תקנות וזאת לא בעיה של תקנות, צחי, ואל תביאו אותי לפחות לאיזו פינה בעניין הזה.
אורי אריאל: יש לכם תקנה ואנחנו מבקשים להכניס את זה לתקנה.
אורי אריאל: אז זה יבטיח את זה.
אורי אריאל: תבדוק את זה ותן לנו תשובה.
משה גפני: צחי, תן לנו תשובה.
מיכה פרלמן: אדוני היושב ראש, כיוון שהייתי בדיון ההוא על הרכבת, אני זוכר שהדיון היה סביב מה שקורה בשנת 2010.
מיכה פרלמן: שאלתם גם ספציפית בוועדה האם השיפוי שאני מבקש הוא חד פעמי והשיפוי שאנחנו מבטיחים בגין אותם מקוואות היה גם חד פעמי.
מיכה פרלמן: זה מה שעלה בוועדה.
מיכה פרלמן: אפשר לבדוק בפרוטוקול.
אורי אריאל: אפשר לבדוק בפרוטוקול.
משה גפני: לא שמעתי את המשפט האחרון.
מיכה פרלמן: אני אומר שכאשר התקיים הדיון, שאלתם אותי ספציפית, כשאני מבקש את השיפוי עם המאה מיליון שקלים, האם הוא היה רק עבור 2010.
משה גפני: זה היה מאה מיליון או 150 מיליון?
מיכה פרלמן: לדעתי זה היה מאה מיליון, אם אני לא טועה.
משה גפני: לא חשוב, אבל היה סכום גבוה.
מיכה פרלמן: כן, אבל מה שעלה כאן בדיון האם השיפוי הוא חד פעמי וכנגד זה גם השיפוי למקוואות הוא חד פעמי.
משה גפני: אבל אנחנו רוצים שהשיפוי יהיה כי הצו שלכם שהובא לוועדה היה צו קבוע.
משה גפני: הוא לא היה צו זמני.
מיכה פרלמן: אבל לא ביקשנו באותו דיון את הצו.
מיכה פרלמן: ביקשנו רק להוסיף את התקציב שאמור להוסיף את מה שלא נכלל אז בצו.
אורי אריאל: זאת התחכמות.
מיכה פרלמן: זה יצר בעיה תזרימית אמיתית.
מיכה פרלמן: לכן היינו צריכים להוסיף כסף לרכבת.
צחי דוד: אני אדבר עם אייל.
משה גפני: אני מבקש תשובה מוסמכת, כדי שאני אוכל למסור אותה גם לחברי הוועדה.
משה גפני: אני מבקש שהשיפוי יהיה קבוע.
אורי אריאל: אולי אפשר להמתין עם האישור.
משה גפני: סולר למקוואות, אני לא רוצה לעכב.
משה גפני: זה סולר למקוואות שאנחנו השגנו.
אורי אריאל: אתה לא צריך לשכנע אותי.
צחי דוד: הסכום תוקצב בתקנה כללית של המועצות הדתיות.
צחי דוד: המשרד יחלק לפי קריטריונים, בין אם זה בתקנה נפרדת ובין אם זה לא בתקנה נפרדת.
צחי דוד: אין קשר.
צחי דוד: הרעיון הוא לא לסרבל את המשרד עם עודף תקנות שיש בהן שני מיליון שקלים.
משה גפני: אבל יש תקנה של סולר למקוואות.
צחי דוד: הייתה בעבר.
אורי אריאל: לא, יש היום.
אורי אריאל: התקנה קיימת והיא על אפס.
צחי דוד: תמיד אפשר להחיות תקנות.
משה גפני: אנחנו מבקשים לשים את זה בתקנה של סולר למקוואות.
משה גפני: עכשיו זה אפס ועכשיו זה יהיה שני מיליון שקלים.
משה גפני: אפשר לבקש את הבקשה הזאת?
משה גפני: מה זה לסרבל את המשרד?
משה גפני: המשרד מסורבל בין כה וכה עם בעיות פי אלף.
אורי אריאל: עזוב את הסרבול של המשרד.
משה גפני: אנחנו רוצים לאשר את זה, אבל אנחנו מבקשים שזה ייכנס לתקנה ההיא.
משה גפני: אם יהיה צורך, תביאו פעם נוספת את ההעברה לתקנה הזאת.
משה גפני: ה צ ב ע ה פנייה מספר 37 – אושרה פה אחד
יצחק וקנין: למה האשימו אותך בעיתונים?
אמנון כהן: על מה אתה מדבר?
יצחק וקנין: על כך שהוא עיכב.
יצחק וקנין: הוא לא עיכב כאן כלום.
משה גפני: לא עיכבתי דקה אחת.
אמנון כהן: העודפים.
משה גפני: תכף נגיע לעודפים.
משה גפני: אני ביקשתי להפריד את זה.
משה גפני: דובר על רחובות?
משה גפני: רחובות.
משה גפני: האם אני עיכבתי את הכסף של המקוואות ושל המשכורות של עובדי המועצה הדתית ברחובות?
משה גפני: אם הייתי גבר, ולא כמו שהעבירו לי עכשיו הודעה ב-SMS שאני נמושה, הייתי הולך לתביעת דיבה.
משה גפני: נורא פשוט, תביעת דיבר נגד שר בישראל.
משה גפני: יש כאן את החותמת.
משה גפני: זה הגיע ב-2 במרץ.
משה גפני: זה מגיע לישיבה הראשונה של הוועדה שדנה בשינויים בתקציב, כמו משרד התיירות, ומאושר.
משה גפני: אני הצבעתי בעד.
משה גפני: אמרתי כבר היום בוועדת הכנסת שאני יותר אחראי מכמה אנשים אבל מי שחושב שהחשבון אתו לא נסגר, הוא פשוט טועה.
משה גפני: איפה שיכאב לו, שם אני אהיה.
משה גפני: הודעה מספר 41002 -
נח הקר: יש כאן שתי פניות עודפים של משק המים.
נח הקר: פנייה מספר 41 ואחרי כן פנייה של סעיף 73.
נח הקר: סעיף 41 הוא הסעיף הרגיל של משק המים, סעיף של תקציב הרשות הממשלתית למים וביוב.
משה גפני: אתה מדבר גם על בקשה מספר 41002 וגם על 73001.
משה גפני: ה צ ב ע ה הודעות מספר 41002 ו-73001 – אושרו פה אחוד הודעה מספר 83002 -
חן לב: סעיף 83 מכיל תקציבי פיתוח של מגוון משרדים שונים.
חן לב: נשמח לענות לשאלות ספציפיות אם יש לכם.
משה גפני: זה 203 מיליון שקלים למימון תוכניות ההבראה, גופים במשבר.
חן לב: מימון תוכניות הבראה לגופים במשבר.
חן לב: הסכום הזה שייך לקרנות המנוף, אלה קרנות שהוקמו בשנת 2009 כתגובה למשבר המקומי בשוק האג"ח, בהמשך למשבר העולמי שפקד את שוקי ההון בכל העולם.
חן לב: הקרנות מנוהלות במסגרת של הסכם שותפות מוגבלת בו המדינה היא שותף מוגבל.
חן לב: למעשה אין לנו שליטה על עיתוי ההשקעה בקרנות והכסף שם יוצא לפי דרישה של השותף הכללי בקרנות.
חן לב: סך ההתחייבות הרב שנתית או התלת שנתית שם עומד על 1.1 מיליארד שקלים.
חן לב: במהלך שנה שעברה יצאו משם סדר גודל של 350 מיליון שקלים והיתרה מועברת לשנתיים הבאות.
משה גפני: ה צ ב ע ה הודעה מספר 83002 – אושרה פה אחד הודעה מספר 04007 – משרד ראש הממשלה
אורי גבע: הפנייה נועדה להעברת העודפים.
משה גפני: פיצלתם את ההודעה.
אורי גבע: כפי שביקשת.
משה גפני: אז למה לא הבאתם את זה לכתחילה מפוצל?
משה גפני: היינו מאשרים את זה כבר בשבוע שעבר.
אמנון כהן: רק עכשיו הביאו.
אמנון כהן: זה לבקשתך.
משה גפני: אני ביקשתי לפצל.
משה גפני: למה לא הבאתם את זה מפוצל לכתחילה?
משה גפני: זה המשרד היחיד ששמת, כאילו אתם מחביאים את המשרד לשירותי דת בתוך משרד ראש הממשלה.
משה גפני: למה לא הבאתם את זה לכתחילה מפוצל?
משה גפני: היינו מאשרים את זה בשבוע שעבר.
אורי גבע: אין סיבה ספציפית.
משה גפני: מישהו אמר לכם לשים את זה יחד?
משה גפני: משרד התיירות מגיע לבד, משרד התשתיות מגיע לבד, משרד השיכון מגיע לבד, משרד השיכון דווקא לא התחבא מאחורי משרד ראש הממשלה.
משה גפני: למה המשרד לשירותי דת התחבא מאחורי משרד ראש הממשלה?
אורי גבע: המשרד לשירותי דת לא מתחבא מאחורי משרד ראש הממשלה.
משה גפני: אז למה הבאתם את זה יחד?
אורי גבע: כולם יחד נמצאים תחת סעיף 04 ועוברים כפנייה תקציבית כמקשה אחת.
משה גפני: אבל זה משרד נפרד.
אמנון כהן: לא נפרד.
משה גפני: קודם אישרנו פניות של המשרד לשירותי דת לבד.
משה גפני: מה פתאום הוא נמצא תחת משרד ראש הממשלה?
צחי דוד: אתה יכול לאשר תוכנית בתוך משרד לבד.
צחי דוד: אני מביא פניות כי אני רפרנט של שירותי דת ואני מביא אותן לבד.
צחי דוד: כשמביאים את העודפים, מביאים סעיף, את סעיף 04.
צחי דוד: משרד הדתות הוא חלק מסעיף 04 כמו משרדים אחרים.
משה גפני: בניי בגין – 106 אלף, איוב קרא – 103 אלף.
משה גפני: למה לדרוזים נותנים פחות?
משה גפני: לשכת השר – 359 אלף.
משה גפני: השרה גמליאל – 457 אלף שקלים.
משה גפני: היא לא שרה.
משה גפני: היא סגנית.
אורי גבע: היא סגנית שר.
משה גפני: משרד ההסברה.
משה גפני: לשכת השר משולם נהרי – 981 אלף שקלים.
משה גפני: מיכאל איתן, 2 מיליון שקלים.
משה גפני: השר לענייני גמלאים – 524 אלף שקלים.
משה גפני: לשכת השר אבישי ברוורמן.
משה גפני: אלה עודפים של שנה שעברה.
משה גפני: אלה תשלומי ארנונה?
צחי דוד: משהו כזה.
צחי דוד: סיפרו לי.
משה גפני: השר יעקב מרגי מקבל 109 אלף שקלים.
משה גפני: זה בשביל ראיונות בעיתונות?
צחי דוד: הלשכה תוקצבה בנפרד עד שנת 2010 והחל מ-2011 - יש כבר מחויבויות שנותרו לשלם ולכן מועבר אליהם העודף - הלשכה מתוקצבת כחלק מתקציב המשרד.
אמנון כהן: כתוב כאן סגן השר מוזס,ף שמונה מיליון שקלים.
משה גפני: ה צ ב ע ה בעד – 2 נמנע – 1 הודעה מספר 04007 – אושרה פה אחד אני נמנע.
משה גפני: הודעה מספר 17002 -
יאיר אידר: הפנייה נועדה להעביר עודפים, שמונים אחוזים מהעודפים המחויבים בתקציב תיאום הפעולות בשטחים, משנת 2010 לשנת 2011.
משה גפני: אתה אחראי על השטחים.
משה גפני: לעכב את זה?
אורי אריאל: הוועדה הזאת אישרה בניגוד לדעתי, וזה בסדר, הרבה משרות והרבה כסף כדי לקדם תוכניות מתאר וכדומה.
אורי אריאל: לא קודמה תוכנית אחת.
אורי אריאל: לא שתיים אלא תוכנית אחת לא קודמה.
אורי אריאל: כל הזמן מציקים.
אורי אריאל: אני לא רוצה להרחיב.
אורי אריאל: אני מבקש מהיושב ראש לא להעלות את זה אלא להזמין את ראש המינהל האזרחי ואת מתאם הפעולות ביהודה ושומרון לדיון כאן כדי שיסבירו על רקע כל הדברים שהם היו כאן והסבירו איך הם יקדמו ומה הם יעשו אבל לא עשו דבר וחצי דבר.
אורי אריאל: אם לא, אני מבקש מחבריי להתנגד כרגע ולא להעביר את זה.
משה גפני: מה אלה העודפים הללו?
יאיר אידר: אלה עודפים מחויבים עבור פרויקטים שהתחייבו עליהם בשנת 2010 ורוצים לבצע אותם עכשיו, בשנת 2011.
אורי אריאל: אבל גם אני רוצה שיעשו את מה שאתם הצגתם כאן יחד אתם.
אורי אריאל: כולנו רוצים לעשות את מה שהמערכת התחייבה.
משה גפני: מה עמדת רוב חברי הוועדה?
אורי אריאל: ציון, אני מבקש לא לאשר את זה.
ציון פיניאן: אני מציע שנאשר והוא יגיש רביזיה.
אורי אריאל: הם מציקים כל היום.
אורי אריאל: הם עושים כל דבר.
ציון פיניאן: הם יבואו לכאן.
משה גפני: אני לא מצביע על הרביזיה.
אורי אריאל: אי אפשר פעם להגיד לא?
ציון פיניאן: אנחנו לא מצביעים על הרביזיה.
ציון פיניאן: אני אגיש אתך רביזיה.
אורי אריאל: אהוד ברק לא יכול להתעלל באזרחים.
אורי אריאל: הוא לא יכול.
אורי אריאל: לא מאשרים לסגור מרפסת לא כי יש בירוקרטיה אלא אין מדיניות.
אורי אריאל: אין גבול להתעללות?
אורי אריאל: למה אתם צריכים לשבת מנגד?
אורי אריאל: תעשו מה שאתם מבינים.
אורי אריאל: אני פונה אליכם ואומר לכם ביושר שזאת פשוט התעללות.
אורי אריאל: יש גבול גם להתעללות.
משה גפני: אני לא יכול להשאיר את זה עד אין סוף.
אורי אריאל: אמרתי.
אורי אריאל: אני מבקש להזמין לדיון.
משה גפני: לפני להזמין.
משה גפני: מה אתה רוצה לדעת מהם?
אורי אריאל: צריך להודיע שזה מעוכב כך שזה לא יעבור אחרי שלושה שבועות.
אורי אריאל: לעצם השאלה.
אורי אריאל: היו כאן האלוף דנגוט ומתאם הפעולות והפקידים שלהם בשלושה דיונים בזמנו והם הסבירו מה הם הולכים לעשות עם התקנים, עם תוספת כוח האדם.
משה גפני: ציון, לדחות את זה?
ציון פיניאן: תדחה את זה.
משה גפני: דחינו את זה.
יאיר אידר: אדוני היושב ראש, מה אתה רוצה שנעשה?
משה גפני: אני אטפל בזה.
משה גפני: אני אדבר עם האלוף דנגוט.
משה גפני: הודעה מספר 34002 –
אודי רמר: הפנייה נועדה להעביר את עודפי התקציב משנת 2010 לשנת 2011 במשרד התשתיות.
משה גפני: ה צ ב ע ה הודעה מספר 34002 – אושרה פה אחד הודעה מספר 32004 -
אודי רמר: כנ"ל אלא שכאן הנושא הוא מלאי חירום של משק הדלק.
משה גפני: ה צ ב ע ה הודעה מספר 32004 – אושרה פה אחד הודעה מספר 12001 - גמלאות זה לא בסדר.
משה גפני: זאת פעם שלישית שלא מגיע הרפרנט.
משה גפני: הודעה מספר 51001 – דיור ממשלתי
אריאל יוצר: הפנייה נועדה להעביר עודפים משנה לשנה, העודפים מועברים בגין הגשת משרדי ממשלה, פעולות תכנון למשרדי הממשלה.
משה גפני: ה צ ב ע ה הודעה מספר 51001 – אושרה פה אחד יש עוד הודעות?
טמיר כהן: לא.
טמיר כהן: זהו.
אמנון כהן: אדוני, אני מבקש רביזיה על כל ההעברות של היום.
אמנון כהן: ההעברות והעודפים.
אמנון כהן: על הכול.
אמנון כהן: מ-א' עד ת'.
אמנון כהן: כל מה שהעברנו, אני מבקש רביזיה.
צחי דוד: זה אשמתנו שזה לא עבר.
צחי דוד: זה יועבר עוד היום.
אמנון כהן: רביזיה על הכול.
משה גפני: שתהיה רביזיה.
משה גפני: אני מנהל את המדינה?
משה גפני: כולל עובדי המועצה הדתית ברחובות, כולל כל העובדים.
אמנון כהן: מותר לי.
משה גפני: בטח שמותר לך.
משה גפני: אתה עושה רביזיה, אתה מעכב בערב פסח את המשכורות של עובדי המועצה הדתית בירושלים וברחובות.
אמנון כהן: אני לוקח את זה בחשבון.
משה גפני: את הסולר של המקוואות.
משה גפני: על סדר היום הצעת חוק מס ערך מוסף (תיקון – מיסוי על בסיס מזומן), התשע"א-2010, הצעתם של חברי הכנסת אלכס מילר ורוחמה אברהם-בלילא.
משה גפני: איפה אלכס מילר?
שי חרמש: איננו.
משה גפני: מה נעשה?
שי חרמש: נדחה.
משה גפני: לא, לא נדחה.
משה גפני: לו זאת הייתה הצעת חוק שלך, לא היית מסכים שאני אדחה את הדיון.
שי חרמש: אבל לו זו הייתה הצעת חוק שלי, למרבית הפלא, כמו שאתה מכיר אותי, אמרת חבר כנסת מכובד, הייתי בא לישיבה.
משה גפני: כן, אבל הוא אמר לי מראש שכנראה עד 12:30 הוא לא יוכל להגיע.
משה גפני: לכן שמתי את הנושא כסעיף אחרון.
משה גפני: מי משיב על הצעת החוק הזאת?
: האוצר.
שי חרמש: מי מציג את זה?
משה גפני: איריס, את גם בעניין הזה?
איריס וינברגר: כן.
משה גפני: תגידו מה עמדתכם לפני שאנחנו נכנסים לדיון.
איריס וינברגר: כעיקרון בחוק מע"מ יש פרק שמדבר על מועד החיוב במס ואומר שככלל במכר טובין החיוב במס יהיה עם מסירתם לקונה ובשירות החיוב במס יהיה עם נתינתו.
איריס וינברגר: מה שחברי הכנסת מציעים זה שלגבי עסקים קטנים שמחזור העסקאות שלהם לא עולה על 15 מיליון שקלים, החיוב במס יחול רק עם קבלת התמורה.
שי חרמש: על בסיס מזומן.
איריס וינברגר: בדיוק.
איריס וינברגר: כדי שלא ייווצר מצב שהם באמת יהיו חייבים במס ולא יקבלו את התמורה.
שי חרמש: שאלה קטנה טכנית.
שי חרמש: איך אתם מסוגלים לעקוב אחר מה מזומן ומה לא מזומן?
שי חרמש: יש לכם איזשהו מנגנון בקרה על תזרים המזומנים של החברה?
שי חרמש: אני מדבר על התזרים.
שי חרמש: אתם הרי עוקבים לפי חשבוניות.
שי דותן: כן.
שי חרמש: איך אתה יכול לדעת בכלל מתי משלמים, מתי מישהו נתן שיק, מתי יש דחייה וכולי?
משה גפני: אתה יותר מוכשר ממני ואתה הולך כבר קדימה.
שי חרמש: לא, ממש לא.
משה גפני: מה עמדת הממשלה לגבי החוק הזה?
איריס וינברגר: באופן עקרוני אנחנו תומכים.
איריס וינברגר: הצעת חוק תואמת מוכנה כבר כתזכיר חוק שפורסם על ידי הממשלה מטעם משרד האוצר ובה משולבים עוד תיקונים נוספים שאנחנו מוצאים לנכון לעשותם.
איריס וינברגר: בהתאם אנחנו תומכים בהצעה ובלבד שבסוף הדרך היא תאוחד יחד עם הצעת הממשלה.
איריס וינברגר: זאת הבקשה שלנו.
איריס וינברגר: בהתאם הייתה גם החלטת ועדת שרים לענייני חקיקה שהחלטתה הייתה שהחוק יעלה לקריאה טרומית ולאחר מכן יאוחד עם הצעת הממשלה.
איריס וינברגר: מאחר שהצעת הממשלה עדיין לא עברה ועדת שרים לענייני חקיקה, מה שאנחנו מקווים שיקרה בשבועות הקרובים, אנחנו ממשיכים לתמוך בהצעת החוק ובלבד שבסופו של דבר היא תאוחד יחד עם הצעת החוק מטעם הממשלה.
משה גפני: אתם באתם בדברים עם אלכס מילר?
משה גפני: מתי דיברתם אתו?
איריס וינברגר: גם היום.
שי דותן: ערן יעקב דיבר אתו אתמול.
משה גפני: מה הם סיכמו?
איריס וינברגר: הוא ביקש שאנחנו נתמוך והוא הבטיח שזה יתואם עם הממשלה.
שי חרמש: אפשר עכשיו לקבל תשובה לשאלה שלי?
משה גפני: יש חבר כנסת מכובד בוועדת הכספים ששמו שי חרמש והוא שאל שאלה.
משה גפני: אתה יכול לחזור בבקשה על השאלה?
שי חרמש: העיקרון הוא פשוט לגמרי.
שי חרמש: מע"מ עובד על העיקרון הבא: עוסק גדול כל חודש, עוסק קטן כל חודשיים, מגיש דוח מע"מ תשומות ומע"מ תפוקות.
שי חרמש: במידה שמע"מ התפוקות שלו היה גבוה יותר, הוא מביא את הכסף ואם מע"מ התשומות היה גבוה, מע"מ מחזיר לו כסף.
שי חרמש: זאת אומרת, המע"מ יודע לעבוד מול הנפקת חשבוניות.
שי חרמש: אגב, זה היה גם הדיון המכוונן כאן שהיה לפני שנה שהיה מאוד מאוד מורכב לגבי העברת חשבוניות בהעברה מכווננת.
שי חרמש: עכשיו עוברים למסלול אחר לגמרי שבו בעל העסק צריך לדווח למע"מ מתי משלמים לו.
שי חרמש: איך אתם בכלל יודעים מתי משלמים לו?
שי חרמש: איך אתם בכלל עוקבים אחרי דבר כזה?
איריס וינברגר: החשבונית מוצאת תוך 14 ימים ממועד החיוב במס.
שי חרמש: זה אני יודע.
איריס וינברגר: ובמקרים שחל מועד על בסיס מזומן, תוך שבעה ימים, מועד החיוב במס.
איריס וינברגר: זאת אומרת, ברגע שקבענו שמועד החיוב במס הוא על בסיס מזומן, מועד הוצאת החשבונית, חשבונית המס שהיא זו שמדווחת לרשות, לא מדובר על חשבון פרופורמה או משהו כזה אלא חשבונית המס, היא בהתאם לתשלום.
איריס וינברגר: אנחנו ככלל ברשות המסים עובדים על עיקרון השומה העצמית.
איריס וינברגר: העוסק מדווח ואנחנו עושים ביקורת ואנחנו עושים ביקורת כבר היום.
איריס וינברגר: הרי מדובר על חקיקה שמעגנת בחקיקה ראשית הוראת שעה שכבר קיימת במשך שלוש שנים.
שי חרמש: יש מע"מ על בסיס מזומן?
איריס וינברגר: בוודאי שיש מע"מ על בסיס מזומן.
שי דותן: תמיד היה.
איריס וינברגר: תמיד היה.
איריס וינברגר: עוסקים חופשיים למשל, תמיד היה.
איריס וינברגר: בעלי מקצועות חופשיים, תמיד היה על בסיס מזומן.
איריס וינברגר: זאת אומרת, תמיד יש גם בסיס מזומן, יש בסיס מצטבר ויש בסיס מעורב.
שי חרמש: במה החוק הזה משנה את המצב הקיים?
שי דותן: הוא מרחיב את בסיס המזומן.
איריס וינברגר: הוא מרחיב.
שי חרמש: הוא מגדיל עד 15 מיליון שקלים.
שי דותן: בתוספת י"א לניהול ספרים.
שי חרמש: זאת אומרת, זה בסך הכול מגדיל את מעגל הנהנים.
שי חרמש: זה הכול?
איריס וינברגר: נכון.
שי חרמש: מעבר לזה, שום דבר.
איריס וינברגר: הוא לא קובע עקרונות חדשים, רק מה שקרה זה שהחוק קבע כלל שבשירות מועד החיוב במס הוא במועד מתן השירות ונתן לשר האוצר סמכות לקבוע לזה חריגים.
איריס וינברגר: קבענו הוראת שעה בעקבות המשבר הכלכלי שהיה כדי להקל על עוסקים והרחבנו מאוד את מעגל נותני השירותים שהם על בסיס מזומן.
איריס וינברגר: ההרחבה הזאת היא הרחבה שיצרה מצב שמיעוט נותני שירותים היום הם על בסיס מצטבר ומרביתם הם על בסיס מזומן.
איריס וינברגר: אז חשבנו שזה לא נכון להשאיר את זה בחקיקת משנה אלא נכון לקבוע את זה בחקיקה ראשית, שלא ייווצר מצב ששר האוצר בחקיקת משנה כמעט מרוקן מתוכן את החקיקה הראשית.
שי חרמש: זאת אומרת, אין כאן בעצם בקרה אלא זה בנוי על אמון בין הנישום לבין הרשות.
שי חרמש: אין לכם בקרה על התזרים.
שי דותן: כי לכאורה כל מע"מ הוא שומה עצמית.
שי דותן: כל העיקרון שלו הוא שומה עצמית.
משה גפני: שי, יש לך עוד כמה שאלות?
שי חרמש: אם זה מציק לך, אני אפסיק לשאול.
משה גפני: אני רוצה שאלות עד שאלכס מילר יגיע.
שי חרמש: לא דיברנו על פרשת השבוע.
משה גפני: לא, את פרשת השבוע נשאיר.
שמואל חרסט: הערה טכנית ולאחר מכן הערה מהותית.
שמואל חרסט: הצעת החוק שמונחת לפנינו, משום מה היא כתובה בלשון רבים וזה עלול לבלבל בנושא של 15 מיליון שקלים.
שמואל חרסט: האם 15 מיליון שקלים של שני הצדדים?
שמואל חרסט: למה זה בלשון רבים ולא בלשון יחיד כאשר בעסקאותיו?
משה גפני: נתקן את זה.
שמואל חרסט: עניין מאוד מאוד מהותי.
שמואל חרסט: התיקון הזה נועד להקל על מצוקת אשראי של עוסקים במדינת ישראל והוא תיקון מבורך אלא שבשטח יש למעשה תוהו ובוהו שלם שנובע מחוסר בהירות בנושא מועד הוצאת החשבונית.
שמואל חרסט: נכון שרוצים להקל ובחוק כתוב שצריך להוציא חשבונית תוך שבעה ימים מיום קבלת התמורה, אבל אז נשאלת השאלה האם זאת המלצה או שזאת הוראה מחייבת.
שמואל חרסט: כלומר, אם אני ספק של משרד הביטחון ומשרד הביטחון לוחץ עלי לתת חשבונית מס כתנאי לתשלום, וההנחיה שמחייבת אותי להוציא את החשבונית תוך שבעה ימים מיום קבלת התמורה לא מעניינת אותו, משרד הביטחון הופך אותי באופן אוטומטי לפורע חוק.
שמואל חרסט: אני הוצאתי את החשבונית בניגוד להוראות טרם קבלת התמורה ואני מדבר היום על פרק ה' להוראות ניהול פנקסים, בעלי מקצועות חופשיים, ומחר על כל נותני השירותים, שפרק י"א.
משה גפני: הגיע חבר הכנסת אלכס מילר.
שמואל חרסט: ניסיתי להאריך בדבריי עד להגעתו.
משה גפני: אצל היהודים יש פסוק האומר: טרם נקרא אליך ואני אענה.
משה גפני: עוד הם מדברים ואני אשמע.
משה גפני: אנחנו אישרנו את הבקשה שלכם עוד לפני שבאת.
עפו אגבאריה: יפה.
עפו אגבאריה: זה מה שרציתי לוודא.
שמואל חרסט: אני מבקש להשלים את דבריי.
משה גפני: תעשה את זה בקצרה משום שאין כבר צורך בהארכת השאלות.
משה גפני: עכשיו אני גם לא אתן לשי חרמש לשאול שאלות.
שמואל חרסט: אנחנו מבקשים שמע"מ יבהיר בצורה שלא משתמעת לשתי פנים שחל איסור למי שחייב בניהול פנקסים על בסיס מזומן להוציא חשבונית מס טרם קבלת התמורה.
שמואל חרסט: אז כל הגופים העושקים – לא העוסקים – כמו הבנקים וכמו משרד הביטחון וכמו כל משרדי הממשלה שמצפצפים על החוק ומצפצפים על הרצון שלכם לעזור לעוסקים ומתנים קבלת חשבונית בתשלום, ירדו מהעץ עליו הם מטפסים.
שמואל חרסט: אז באמת תהיה תכלית לחקיקה ואפשר יהיה ליישם אותה.
איריס וינברגר: אני אענה לשתי ההערות.
איריס וינברגר: לעניין הרבים והיחיד.
איריס וינברגר: הנושא הזה, גם בתזכיר החוק כבר מנוסח בלשון יחיד, כך שאין בעיה.
איריס וינברגר: לעניין היותר מהותי אני רק אומר שבנושאים האלה היו פניות אלינו, גם שלכם, ואנחנו פנינו בעניין הזה אל החשב הכללי למתן הוראות.
איריס וינברגר: החשב הכללי עשה שינויים בהוראות החשב הכללי כדי שהדברים האלה יהיו ברורים ושלא תהיה חובה על משרדי הממשלה לדרוש חשבונית מס כתנאי לתשלום אלא הפוך, חשבונית מס צריכה לצאת באמת בהתאם למזומן.
איריס וינברגר: אנחנו לא יכולים להגיד שהדבר הוא אסור.
איריס וינברגר: אנחנו יכולים להגיד שמועד הוצאת החשבונית בהתאם לחוק הוא תוך שבעה ימים לאחר קבלת התמורה.
משה גפני: אני מבקש שתקריאי את הנוסח עם התיקונים שלך ועם התיקון אותו מבקש מר שמואל חרסט.
: הצעת חוק מס ערך מוסף (תיקון – מיסוי על בסיס מזומן), התשע"א-2011 תיקון סעיף 29 – בחוק מס ערך מוסף, התשל"ו-1975, בסעיף 29, אחרי פסקה (1) יבוא: "(1א) בעסקה של עוסק שחלה עליו החובה לנהל פנקסי חשבונות על פי תוספת י"א להוראות ניהול פנקסי חשבונות שנקבעו לפי סעיף 130 לפקודת מס הכנסה – גם כאן
: פשוט נפנה לשם המלא של ההוראות – יחול החיוב במס עם קבלת התמורה ועל הסכום שהתקבל ובלבד שמחזור עסקאותיו אינו עולה על 15 מיליון שקלים חדשים לשנה.
משה גפני: אמרת בלשון יחיד ועם התיקונים שציינת כאן.
: גם הוספנו שנה וגם נפנה לשם המלא של החוק.
: עוד עניין קטן.
: הערכת עלות תקציבית להצעה הזאת והאם יש עלות.
שי דותן: בין 175 מיליון שקלים ל-200 מיליון שקלים, עלות שנתית.
שי חרמש: זה דחייה.
שי חרמש: זה לא ביטול.
שי דותן: כן, אבל זאת דחייה חד פעמית.
שי חרמש: זה חד פעמי.
שי חרמש: זה פעם אחת ולא יותר.
שי דותן: סליחה, תיקון, זה לא לשנה אלא זאת עלות חד פעמית.
שי דותן: תודה.
משה גפני: חבר הכנסת אלכס מילר, אני רק רוצה לומר לך מה היה כאן לפני שהגעת.
משה גפני: אמרה עורכת הדין איריס וינברגר מרשות המסים שאתה הסכמת לאחד את הצעת החוק הזאת עם הצעת החוק הממשלתית.
אלכס מילר: זה היה הסיכום שלי עוד לפני הדיון.
משה גפני: אנחנו נאשר את זה בעזרת השם לקריאה ראשונה.
משה גפני: היא אומרת שיש כבר תזכיר חוק ואז יכול להיות שאתה תצטרך להסכים לאיחוד של החוק הממשלתי עם החוק שלך.
שלומית ארליך: אולי נבהיר שבאמת זה היה התנאי עליו הוסכם בוועדת השרים לענייני חקיקה, לתמוך בקריאה הטרומית בלבד, ובלבד שבסופו של דבר שתי ההצעות יאוחדו יחד.
משה גפני: למה זה כל כך חשוב למשרד המשפטים?
משה גפני: אם החוק הוא טוב, הוא טוב, ואם הוא לא טוב, הוא לא טוב.
שלומית ארליך: יצא תזכיר חוק ממשלתי בעניין.
משה גפני: זאת כבר פעם שנייה היום עמדת משרד המשפטים.
משה גפני: משרד המשפטים, התפקיד שלו הוא לדאוג שהחוק הוא נכון מבחינה משפטית ומבחינה חוקית.
משה גפני: מה איכפת למשרד המשפטים?
משה גפני: אם החוק הוא טוב מבחינה משפטית, הוא לטובת העניין ורשות המסים תומכת בו, אז מה איכפת לכם אם הוא ייקח את הקרדיט או הממשלה תיקח את הקרדיט?
אלכס מילר: לא, אדוני היושב ראש, אני חושב שההערה הזאת, תעשו לי טובה, מעכשיו והלאה אל תעלו את זה בוועדת הכנסת.
משה גפני: לא התכוונתי.
אלכס מילר: תעלו את זה בישיבת קואליציה.
אלכס מילר: אל תעלו את זה בוועדת הכנסת.
שלומית ארליך: זה עלה בממשלה.
אלכס מילר: אין לכם שום מנגנון פרלמנטארי חוץ מלפנות.
אלכס מילר: אם את כבר מעלה את זה, אין לכם שום מנגנון פרלמנטארי לעקוף את הסיפור הזה חוץ מלפנות לקואליציה והקואליציה תחליט.
אלכס מילר: אל תעלו את זה בצורה כזאת בוועדת הכנסת כי זה לא מכובד.
משה גפני: שר המשפטים אמר לה להגיד את זה.
אלכס מילר: אני כבר התחייבתי.
אלכס מילר: אני יושב עם רשות המסים כל כך הרבה זמן על הנושא הזה ואנחנו מסונכרנים.
אלכס מילר: ההערה הזאת לא הייתה במקום.
אלכס מילר: אני מציע שאחרי שיושב ראש הוועדה מעלה את הסוגיה, ואני כבר נתתי אישור, לפעמים צריך פשוט לחייך ולא יותר מזה.
משה גפני: זה לא רשום בפרוטוקול אבל היא חייכה אבל היא אמרה את מה שאמרו לה לומר כי זאת ההחלטה.
אלכס מילר: אני מציע שגם אתה תעלה את זה בקואליציה.
משה גפני: אלכס, אנחנו יכולים להצביע?
אלכס מילר: אני רוצה לומר כמה מלים אדוני היושב ראש.
אלכס מילר: אני יודע שהתגעגעת אלי אחרי חצי השנה האחרונה שאני לא חבר ועדת הכספים.
משה גפני: יש לך ממלאת מקום שממלאת את מקומך באופן מצוין, אבל התגעגעתי אליך.
אלכס מילר: במשך שנה וחצי ייצגתי כאן את ועדת המשנה לנושא של עסקים קטנים ובינוניים והוועדה פעילה בתחומים רבים מאוד.
אלכס מילר: אני שמח שסוף סוף אנחנו יכולים להביא בשורה לעסקים קטנים.
אלכס מילר: כידוע לך קרוב לארבעים אלף עסקים עומדים כל שנה בסכנת סגירה ואחת הסיבות לכך היא שיש להם בעיה בניהול המזומנים.
משה גפני: זה באמת חוק טוב.
אלכס מילר: הם מקבלים את הכסף רק אחרי שהם נתנו את המוצר והזדכו מול המדינה.
אלכס מילר: התקופה הזאת היא בעצם תקופה מאוד בעייתית מבחינת העסקים כאשר הם לא קיבלו כסף מהמשלם ובזמן הזה הם צריכים כבר לשלם למדינה.
אלכס מילר: זה סוחט מהם את כל המשאבים.
אלכס מילר: אני רוצה להודות לך על כך שאתה מעלה את הצעת החוק.
משה גפני: בשבוע שעבר ביקשת ממני, וביום שני יש לך את החוק.
משה גפני: הלוואי שהייתי נעתר לבקשות של עצמי כמו שאני נעתר לבקשות שלך.
משה גפני: אלכס מילר: אני כמובן רוצה להודות לרשות המסים ולמשרד האוצר על כך שהם התחשבו בנושא אותו העלינו בוועדת המשנה.
משה גפני: זאת בשורה טובה מאוד ואני מקווה מאוד שתביאו עוד בשורות כאלה.
משה גפני: אנחנו מצביעים על אישור הצעת חוק מס ערך מוסף (תיקון – מיסוי על בסיס מזומן), התשע"א-2011 של חבר הכנסת אלכס מילר וחברת הכנסת רוחמה אברהם-בלילא.
משה גפני: הצבעה לקריאה ראשונה.
משה גפני: ה צ ב ע ה אושר פה אחד הצעת החוק אושרה לקריאה ראשונה.
משה גפני: הדברים שלכם נאמרו, הנזיפה שלו נשמעה, החיוך שלה היה.
משה גפני: על סדר היום הצעת חוק מיסוי רווחי נפט, התשע"א-2011.
משה גפני: לאחר שהגופים אמרו את דבריהם ביום חמישי, אנחנו נתחיל לעבור עכשיו על סעיפי החוק.
משה גפני: כולם ידברו מתי שצריך אבל שלא יעשו פיליבסטר.
משה גפני: אני מבקש להתחיל בחוק.
שאול מרידור: אני אציג.
משה גפני: אתה גם מקריא אותו?
שאול מרידור: הבאנו הרבה אנשים כדי להקריא.
שאול מרידור: אדוני היושב ראש, האם אנחנו רוצים להתחיל מפרק ב' שהוא הפרק המהותי?
משה גפני: נתחיל בהגדרות.
משה גפני: נלך לפי הסדר כי אחרת אני מתבלבל ואני לא מבין כלום.
משה גפני: אני מבקש שתלכו לפי הסדר ותקריאו, ואפילו אם זה לא מסתדר כל כך, זה הסדר שקבעתם.
אודי אדירי: ההגדרות הראשונות הן יחסית טכניות.
אודי אדירי: הגדרת דולר, הגדרת היטל.
אודי אדירי: הצעת חוק מיסוי רווחי נפט, התשע"א-2011 פרק א': הגדרות 1.
אודי אדירי: הגדרות בחוק זה – "דולר" – דולר של ארצות הברית של אמריקה "היטל" – היטל על רווחי נפט, כמשמעותו בסעיף 2.
אודי אדירי: "היתר מוקדם" "הממונה", "הפקת נפט"" חזקה", "חיפוש נפט", "כמויות מסחריות", "נפט", "רישיון", "שדה נפט" ו"תגלית" – כמשמעותם בחוק הנפט.
אודי אדירי: "זכות נפט" – היתר מוקדם, רישיון או חזקה.
אודי אדירי: "זכות נפט של מיזם נפט" – זכות נפט שבמסגרתה נעשית פעילות של מיזם נפט.
אודי אדירי: "חוק הנפט" – חוק הנפט, התשי"ב-1952.
אודי אדירי: "מדד" – מדד המחירים לצרכן שמפרסמת הלשכה המרכזית לסטטיסטיקה, ולגבי בעל זכות נפט שבחר לדווח בדולרים לפי הוראות סעיף 11(ב) – מדד המחירים לצרכן המפורסם מטעם ממשלת ארצות הברית (CPI).
אודי אדירי: "מועד תחילת ההפקה המסחרית" – המועד שבו החלה הפקת נפט בכמויות מסחריות, בהתאם להחלטת המנהל שהתקבלה לאחר התייעצות עם הממונה.
שאול מרידור: כאן יש הערה אחת נוספת.
שאול מרידור: בסוף מועד תחילת ההפקה המסחרית, מיד אחרי הממונה, פסיק, לצורכי חוק זה.
שאול מרידור: זאת הערה של משרד התשתיות.
: מי זה הממונה?
שגית אפיק: הממונה מוגדר בחוק הנפט.
שגית אפיק: ממונה על ענייני הנפט במשרד התשתיות.
שגית אפיק: תסבירו את ההגדרות עד כאן.
אודי אדירי: נסביר את מה שקראנו עד עכשיו.